Aragonés chistabín

O chistabín ye a variedat de l'aragonés que se charra en a val de Chistau: Chistén, Sant Chuan de Plan, Plan, y La Comuna: Saraviello, Sin, Senyés, y Serveto. A localidat de Chistén fegura en l'ALEANR con a sigla Hu 202. Manuel Alvar: Atlas lingüístico y etnográfico de Aragón, Navarra y Rioja. Institución Fernando el Católico. Departamento de Geografía Lingüística, Institución Fernando el Católico de la Excma. Diputación Provincial de Zaragoza, 1983. Tomo I, Lamina 3, Mapa nº 3. O chistabín ye una d'as variedaz de l'aragonés mas arcaizans y menos castellanizadas. Fa de transición entre o belsetán y o benasqués.

Fonetica
A x en posición inicial ye acompanyada de una i como en belsetán, que a vegadas ye etimolochica y deriva d'o prefixo ex-:
Ixingardana
Ixordiga.
Predomina a sonorización d'as xordas intervocalicas latinas: Brian Mott: El Habla de Gistain. Instituto de Estudios Altoaragoneses, 1989, pp 40-41
Caixigo.
Radigón.
Meligo.
Ixau / ixada.
Cadiera.
Crabacín.
Ixordiga
Verdugo.
Vorruga.
Vuxiga.
Vediello.
Ubago.
Manimenos bi ha repuis de conservación de sordas intervocalicas:
Ripa, ripazo.
Capazo
Capino
Escopallo
Paretón
Paretere
Espellotar
Recutir
Batallo
Navata
Navater
Navatera ("basón")
Navatiar
Vetiello (en Senyés)
Zurriaco
Cucullo
Foriquiar
Foradieco
Limaco
Lucana
Esbelecar
Cocote
Cocullada
Leremeco. 
No en ye caso de tota hora ni de samuco / samugo (sabuco en Senyés) que incluye Brian Mott.
Bi ha casos de -l- an l'aragonés cheneral tiene -ll-, y esto puede indicar que fa poco existiba una "l cheminada" como en belsetán:
Aquela
Bi ha casos de evolución d'o grupo latino -ND- enta -n- que estió común en l'Alto Aragón antismás.
Barana
Fona
Esponal
Espuena
Granizo ("hombre gran").
Bi ha repuis de sonorización de oclusiva dezaga liquida:
Ambolla / embolla (en Chistén, en coexistencia con ampolla), bango, freixengo, tranga, ixordiga, ixingardana.
Se rechista bel caso de evolución de -CT- enta -t- como en belsetán:
feto
O pronombre adverbial de locativo i debant d'os imperfectos d'o verbo estar se pronuncia /igera/. Esto se troba en bel texto medieval y Chistau ye uno d'os pocos lugars on este se conserva.
I yera > /Iguera/

 Morfolochia 
Os articlos determinaus son: el, la, es, las. L'articlo masculín s'apostrofa en l si o sustantivo que le sigue prencipia por vocal. L'articlo femenín nomás apostrofa cuan o sustantivo prencipia por a.  Amaneixen tamién os articlos a, as mas que mas en contraccions con en (n'a, n'as) y bellas vegadas con de (d'a, d'as).
L'infinitivo puede tener una -e de refirme, (paragochica), o no pronunciar-se, depende d'o lugar.
cantare
O participio ye: -au, -iu. En Chistén s'emplega mas -ido que -iu. Trobamos participios fuertes que pareixen en -ito como en aragonés central, pero son irregulars y con accento en a radiz: cáito (Plan, Chistén), tráito (Chistén).
A desinencia aragonesa de primera persona plural ye -n, (a -m final en aragonés suele cambiar a -n), diferent de l'aragonés cheneral -mos, pero igual que en o ribagorzano.
cantán, querén, salín.
Bi ha verbos d'a tercera conchugación en -ir que se conchugan como incoativos:Fernando Blas Gabarda, Fernando Romanos Hernando: Diccionario Aragonés: chistabín-castellano. (Bal de Chistau). Gara d'Edizions, 2008, p 44
ablandir, aclarir, berrir, buquir, canyir, embullir, esbandir, escasir, escurir, estrechir, funir, furnir, gatir, pudrir, respesir, restrenyir, turir.
En o pasau imperfecto d'indicativo a primera persona tien a desinencia -e, y esto poderba tener relación con a -i de l'ansotán:
tenebai > tenebe.
O pasau indefiniu ye sintetico de tipo aragonés en Sin, Senyes, Zarandiello, La Comuna y Serveto:1ª conchugación:  é,  és,  u,  én,  ez,  ón2ª y 3ª conchugacions:'''  ié,  iés,  ió,  ién,  iez,  iónEn Plan, Sant Chuan de Plan y Chistén ye de tipo perifrastico como en Ribagorzano.voi puyar(e)vas puyar(e)va puyar(e)von puyar(e)voz puyar(e)van puyar(e)O Condicional pierde l'-a final en bellas personas.abrí, farí, dirí. Sintaxi 
Se fa concordancia d'o participio con o complemento directo: Las vacas las han comidas.Es he vistos''.

 Referencias 

Vinclos externos

*